Ստեպան Մակարով

Ստեպան Օսիպովիչ Մակարով (, ), ռուս նավատորմավար, օվկիանոսագետ, բևեռախույզ, նավաշինարար, դերծովակալ (1896)։ Ծառայել է խաղաղօվկիանոսյան, Բալթիական և Սևծովյան նավատորմերում։ Մակարովի նախագծով ստեղծված առաջին ականակիր նավերն ու տորպեդավոր կատերները օգտագործվել են 1877-1878 թվականների ռուս-թուրքական պատերազմի ժամանակ։ 1881 թվականին ջրաբանական հետազոտություններ է կատարել Բոսֆորի նեղուցում։ 1886-1889 թվականներին («Վիտյազ» կորվետով (հետախուզական ռազմանավ)) և 1894-1896 թվականներին կատարել է շուրջերկրյա գիտահետազոտական ճանապարհորդություններ։ Իր նախագծով և ղեկավարությամբ կառուցված «Երմակ» հզոր սառցահատով ձեռնարկել է մի շարք բևեռախուզական արշավանքներ։ 1904-1905 թվականների ռուս-ճապոնական պատերազմի ժամանակ նշանակվել է խաղաղօվկիանոսյան նավատորմիկի հրամանատար։ Զոհվել է Պորտ Արթուրի պաշտպանության ժամանակ։

Ծանոթագրություններ

Տես նաև 
 Ստեպան Մակարովի արձան (Սանկտ Պետերբուրգ)

Ռուս գիտնականներ
Ռուս բևեռախույզներ
Ռուս ճարտարագետներ
Ռուս ճանապարհորդներ
Ռուս ծովակալներ
Ռուս գյուտարարներ
Ռուս ռազմական գործիչներ
Ռուս զինվորականներ
Մարտում զոհվածներ
Ռուս ծովագնացներ
Անձինք նամականիշերի վրա